Asia iku papan asal kebo. 95% saka populasi kebo ing donya ana ing Asia. Akèh nagara-nagara Asia sing gumantung marang spesies iki, dialap dagingé, susuné, utawa tenaga kerjané. Nalika taun 1992 populasi kebo ing Asia diprakirakaké nganti 141 yuta. Kadhar lemak saka susu kebo iku dhuwur banget. Ana loro subspesies sing urip ing Asia ya iku kebo kali sing bisa ditemokaké ing Nepal tekan ing kadhuwuran 2.800 m, lan kebo rawa sing urip ing dhataran asor. Kebo bisa urip kanthi èfisièn jroning mangsa-mangsa kekurangan pakan, sing marakaké kéwan iku tahan urip. Kebo asring dipigunakaké kanggo ngluku sawah, amarga kebo bisa obah ing lendhut adoh luwih apik tinimbang sapi.